Lokað er að gosstöðvunum við Fagradalsfjall í dag vegna gróðurelda og óhagstæðrar vindáttar. Hæg norðanátt gerir það að verkum að hætta er á gas- og reykmengun á gönguleiðinni og þá hafa gróðureldar kviknað þegar gjóska þeytist langt frá gígunum. Kristín Jónsdóttir, hópstjóri náttúruvárvöktunar á Veðurstofunni, segir töluverðar breytingar á gosvirkni en ekkert sem bendi til þess að gosi sé að ljúka.